Les Visiteurs (1993ko filma)

Les Visiteurs () 1993ko Jean-Marie Poiré frantziar zinema zuzendariaren film komikoa da. Bertan, Christian Clavier, Jean Reno, Valérie Lemercier eta Christian Bujeau aktoreek antzeztu zuten.

Bederatzi César Sarietarako izendapen jaso zituen arren, bakarra irabazi zuen: Emakumezko aktore onenarena (Valérie Lemercier).

1993an estreinatu eta Frantziako azken 20 urteetako film arrakastatsuena izan zen. Filmeko fikziozko Erdi Aroko Montmiraileko gaztelua girotzeko, Beynaceko gaztelua eszenariotzat erabili zen; egungo Montmiraileko gaztelua girotzeko, berriz, Ermenonvilleko gaztelua. Filmean agertzen diren autoetako matrikulen zenbakiak ikusirik, Auden (11: Carcassonne hiriko alde zaharrean gazteluaren eszena ugari filmatu ziren) eta Oisen (60: Courtepaille jatetxearen eszena Cergy udalerrian hartu zen) filmatu zela ikus daiteke. Bi departamendu horiek Frantziako mutur banatan egoteak bitxia dirudien arren, filmari adi egon ezkero, zenbait eszenatan auto bera bi departamendu horietako bi matrikularekin ere agertzen dela jabe gaitezke.

1997an Les Couloirs du temps: Les Visiteurs 2 jarraipena izan zuen, bai eta 2001eko Les Visiteurs en Amérique izeneko estatubatuar-frantziar berregokitzapena ere.

 Sinopsia

Erdi Aroko Frantziako Erresumako bi pertsonaia xelebre aztikeriaz XX. mendearen amaierara lekualdatuak izan dira. Garai berrietan eta arrotz zaien munduan erabat galduta daudenez, nola edo hala euren berezko garaira itzultzen saiatzen ari dira. Era berean, Erdi Aroko beren ohiturak eta jokamoldeak XX. mendekoei harrigarriak iruditzen zaizkie eta sekulako egoera bitxi eta barregarriak sortu dituzte.

 Aktoreak 
 Christian Clavier: Potroso alproja (frantsesez, Jacquouille la Fripouille)
 Jean Reno: Godofredo Papincourt-ekoa, Montmirail-eko kondea
 Valérie Lemercier: Frenegonda Pouille-ekoa / Beatriz Montmirail-ekoa
 Christian Bujeau: Jean-Pierre Goulard
 Marie-Anne Chazel: Ginette eskalea
 Isabelle Nanty: Fabienne Morlot
 Gérard Séty: Edgar Bernay
 Didier Pain: Luis VI.a
 Jean-Paul Muel: Gibon gendarmea
 Arielle Séménoff: Jacqueline
 Michel Peyrelon: Édouard Bernay
 Pierre Vial: Eusebip Aztia / Ferdinando jauna
 François Lalande: apeza
 Didier Bénureau: Beauvin doktorea
 Frédéric Baptiste: Freddy

 Kanpo estekak 
 Les Visiteurs filmaren IMDBko fitxa irakurgai 

Kategoria:Frantziako fantasiazko filmak
Kategoria:Umorezko filmak
Kategoria:Denbora-bidaiei buruzko filmak
Kategoria:XII. mendean girotutako filmak
Kategoria:1992an girotutako filmak
Kategoria:Frantzian girotutako filmak